
C. A. POPESCU-PRIBOENI, 
28 Febr. 1872 — 11 lan. 1935. 


Cuvânt înainte! 


| In semn de pioasă amintire, am socotit de datoria mea, 
care nu am avut putinţa sá iau parte la înmormântare, să 
adun în broşura de fafa, lot ce s'a spus cu acest prilej si 
foarte putin din ce s'a găsit în grabă dela cel care a fost 


C. A. POPESCU-PRIBOENI. 


In Drăghici — unde a fost invüfálor în primii ani de 
carieră — a cunoscut pe cea care i-a fost elevă şi apoi tova- 
răşe ideală de viaţă: bund, cinstită, harnică si de o rară 
frumuseţe, — fata cea mare a unchiului meu — preotul 
Ştefan Georgescu. 

Aci, a lăsat cea mai frumoasă amintire. Marele pro- 
prietar al satului — Ghiţă Iorgulescu, — apreciindu-l ca 
învățător si om deosebit, a primit să-i fie nas. 

In Priboeni si către sfârșitul carierei la Beleti, unde 
locuia si unde acum odihneşte, a continuat şi a desfá- 
şurat întreaga şi prodigioasa lui activitate. 

Centrul Priboeni, regiunea Podgoriei si apoi judeţul 
întreg au avut pe rând printre conducători, inifiatori şi ani- 
matori pe Costică A. Popescu. 

Munca din şcoală şi dragostea sinceră de ridicare a 
sătenilor l-au făcut iubit, respectat şi ascultat în satul unde 
a profesat. 

Inteligența sclipitoare, cultura solidă, dar mai ales deo- 
sebitul tact înăscut l-au înălțat in fata învăţătorilor. 


Cercurile culturale, conferințele generale şi variatele 
întruniri: ale asociaţiei învăţătorilor, ale federalelor, Podgoria 
şi Negru-Vodă, etc., au fost prilejuri dese unde cuvântul îi 
era ascultat şi apreciat. | 

Ridicarea economică a celor în mijlocul cărora el a trăit 
l-a făcut să activeze în cooperatie. 

Ca revizor şcolar şi ca preşedinte al comitetului şcolar 
judeţean, şcoala s'a resimţit mult de lumina şi sprijinul lui. 

Politica loială, constantă şi demnă ce a făcut, La înălţat. 

Revistele „Prietenul nostru“, pe care a condus-o ca 
membru în comitetul ei de redacţie şi „Muscelul nostru“, 
unde a fost printre colaboratorii ei aleşi, au fost cinstite prin 
condeiul lui. | 

Asociaţia învăţătorilor din Muscel l-a avut printre mem- 
brii ei fondatori şi nelipsit din comitetul de conducere. 
| Vorbia mişcător, scria simţit şi sfătuia cu inimă curată. 

Când a reuşit ca două din cumnatele lui — fetele preo- 
tului Stefan — să se căsătorească în aceiaşi zi — una — 
tip de frumuseţe, cu nenea Ghiţă Marinescu, fost preşedinte 
al Asociaţiei Inväfätorilor din Muscel şi cealaltă — inväfä- 
toare — tip de bunătate — cu tânărul seminarist şi viitorul 
preot Dumitrescu, a avut satisfacția ce numai la căsătoria 
fetelor lui cred ca mai avut-o. 

Ei a fost pentru familia preotului Ştefan — socrul său — 
şi pentru noi, rudele lui, nu numai un sfătuitor sincer şi 
dornic a ne vedea cum e mai bine, el ne iubia, el ne avea 
veşnic lângă sufletul lui curat si mare. | 

Deaceea mi se sfásie sufletul de durere, nene Costică, 
şi nu-mi vine să cred că ai lăsat sofia pe care ai iubit-o şi 
prefuit-o, că ai părăsit copilasii dragi — cum nu au mulţi 
părinţi = toți cuminţi, simtiti, plácufi si cu rostul lor, cá 
ne-ai lăsat pe noi rudele toate de aici şi de acolo şi pe ne- 
aşteptate, de dragul celor ce fi-au rupt inima cau plecat 
prea micufi de lângă D-ta — îngeraşii: Mircea şi Tiufa, te-ai 

dus aşa de pe neaşteptate să-i revezi şi să te întâlneşti cu 
tofi cari au plecat înaintea d-tale. 

In urma D-tale laşi împlinită cu sfinţenie datoria de pă- 
rinte, ifi rămâne ca pildă munca din şcoală şi pentru şcoală, 
ai sufletul împăcat că te-ai străduit pentru ridicarea săteni- 
lor şi pleci urmat de admiraţia noastră pentru tot ce-ai 
făcut in viață, lăsându-ne neconsolafi pe toţi cari te-am 
iubit şi ne-ai fost atât de drag. 

Odihneşte-le în pace! 

ION G. NICOLAESCU 


Inspector general al înv. primar. 


Din Ziarul Universul cu data de Luni, 
14 Ianuarie 1935. 


Adânc indurerafi: Andrei, tată; Maria 
Pr. Georgescu, soacră ; Elisabeta, soție; 

Gheorghe, Ştefan, Elena, Constantin, 
- Anigoara, Petre, Sabina, fii si fiice; 
Gheorghe Badea, Pr. A. Ghiocel, |. Bá- 
descu şi Niculina, gineri și noră: 
Gheorghe, Marin, Dumitru, loana, Maria 
şi Elena fraţi, surori şi toate rudele aduc 
la cunoștință pierderea iubitului lor 


CONSTANTIN 
A. POPESGU-PRIBOENI 


învățător pensionar 
Președinte ai Comitetului şcolar 
judeţean, fost Revizor școlar 
în etate de 62 ani 


Încetat din viață la 11 Ianuarie 1935. 

Înmormântarea se va face Duminecă, 
13 Ianuarie, ora 1. d. a. la biserica 
din satul Belefi (Muscel). 


“Înmormântarea lui C. A. POPESCU” 


Duminică, 18 Ianuarie 1935, a fost înmormântat în com. 
Beleti, învățătorul pensionar, fruntaş al dăscălimii muscelene, 
Constantin A. Popescu. ۱ 

Ce a însemnat ilustrul dispărut pentru regiunea si ju- 
detul său, s'a putut vedea din participarea tuturor învăţă- 
torilor, preoţilor şi a sutelor de săteni, cari au ținut sa 
conducă la locul de veci pe acel, care a fost distins coleg, 
entuziast colaborator şi prieten si un nepretuit îndrumător. 

Un sobor de preoţi compus din preotul Iie Cercel, 
lost protoereu al judeţului, pr. Busuiocescu-Leordeni, pr. 
T'omescu-Tigánesti, pr. Stefan-Podgoreanu si pr. Gh. Rosescu- 
Priboieni, pr. Radu-Belefi, pr. I. Popescu-Furesti, pr. Ma- 
zilu-Gorgan si pr. Haralambie Dumitrescu-Negresti, a oficiat 
prohodul, ráspunsurile fiind date de corul scoalei primare 
Beleţi, condus de inv. I. Lăzărescu şi Elena Manea şi de corul 
învăţătorilor din regiunea Podgoria, dirijat de inv. Mosoianu. 

Din numeroasa asistenţă notăm pe domnii: N. D. Ni- 
colau, prefectul judeţului Muscel, Gh. Isbäsoiu, primarul, 
oraşului Câmpulung, Puiu Angelescu, deputat de Muscel, 
V. Gane şi Gh. Moisescu, rev. şcolari, Mih. Firică, dela comi- 
tetul scolar judeţean, Gh. Podgoreanu, judecător, pr. C. Ma- 
rinescu-Bucuresti, Gh. Coatu şi N. Nemfeanu, institutori Bucu- 
reşti, Nifon Petrescu, avocat, Haralambie Predescu, avocat, Dr. 
Hárjeu, Dr. Greculescu, pr. M. Tomescu, Gh. I. Marinescu 
şi Gh. Boboc, înv. Negrești, I. Marinescu, înv. pensionar Ne- 
gresti, Elena Manea şi 1. Lăzărescu, inv. Deleti, C. Alexan- 
drescu inv. Budişteni, Al. Mosoianu inv. Ciulnifa, I. R. Io- 
nescu, inv. Calinesti, St. Truică, înv. Valea Călinești, Eleo- 
nora si Marin Nae, înv. Călinești, Eug. Pr. Tomescu, înv. 

4) Spicuiri din ziarele: Universul, Curentul, Dimineaţa, Naţionalul, cari au 
publicat articole elogioase, cu prilejul inmormântării ilustrului dispărut. 


Conţeşti, Alexandru Dobrescu, înv. Dobresti, N. Baicu, înv. 
Fureşti, V. Anghel, înv. Glâmbocel, C. Breazu, înv. Leordeni, 
N. I. Popescu, C. Florescu, Theodora si Constantin Bondoc, 
Fil. şi Ştefan Bondoc, Sachelarie şi Gh. Badea, înv. Priboeni, 
I. Rosescu-Stefänesti, Gh. Cătănoiu, I. Oprea si Marin Chivu 
înv. Târgul Cárcinov, Marin Preda, înv. pensionar, I Ca- 
trina, Gh. Zápucioiu, înv. Tiganesti, I. Ghilencea si Gh. Teo- 
dorescu, înv. Vrăneşti, Alexandrina Popescu, înv. Rucăr, pre- 
„cum si numeroşi fruntaşi ai comunelor vecine. 

Carul mortuar a fost împodobit de coroanele depuse de: 
d. Dinu Brătianu, Comitetul şcolar județean, Asoc. înv. din 
Muscel, Revizoratul şcolar al judeţului Muscel, Partidul Li- 
beral din Muscel, Banca populară „Regina Elisabeta“ din 
Priboieni, Şcoala primară Priboieni, Inváfütorii scoalelor 
din Priboieni, „Cooperativa forestieră“ din Priboieni Si CO» . 
roanele familiei, din inscripţiile cărora se vedeau sentimen- 
tele tuturor, pentru regretatul dispărut. 
l Personalitatea şi activitatea lui Const. Popescu au fost 
ilustrate în cuvântările d-lor: Pr. I. Cercel, fost protoereu, 
în numele bisericei şi cooperativei forestiere Priboieni, D. 
Angelescu, deputat, în numele d-lui Dinu Brătianu, V. Ganea, 
revizor şcolar al judeţului, în numele învăţătorilor Musce- 
leni, Gh. Isbăşoiu, primarul oraşului Câmpulung, in nu- 
mele partidului national-liberal din Muscel, J. Lăzărescu, înv. 
în numele scoalei Beleti, C. Florescu-Priboieni, în numele în- 
vütátorilor şi al băncii populare „Regina Elisabeta“, din Pri- 
boieni, Mihail Lăzărescu, din partea enoriaşilor şi I. Ghilencea 
învăţător, din partea foştilor elevi, cuvântări pe cari le redám 
în paginile ce urmează. 

sie sk 
_ Soarele trimite ultimile sale raze pe crucea bisericei 

din Beleti, a cărei ctitor fusese răposatul. | 

Amurgul se lasă încet peste colinele împădurite din 
Valea Cârcinovului. x | 

Glasul clopotelor, alături de corul preoţilor îi cântă cân- 
tece de adio. n. 

Vesnicá sá-i fie pomenirea! 


Ul laşi 


lioteca Università 


Cuvánfare rostită de 
fost protoiereu. 


Îndurerată familie si întristată adunare ! 


Doliul profund ce ne-a isbit prin pierderea scumpului 
nostru colaborator şi prieten sincer, ne-a adunat indurerati 
şi înspăimântați de această nepătrunsă poruncă divină. 

Eri, plin de putere si voios la muncă; eri, radiind, 
luminând și încălzind pe cei din jurul său; 

Azi, în mirarea tuturor, stam consternati la cosciugul 
pamantestilor sale rămășițe. 

O! câtă nimicnicie a firii noastre in aceasta viata | 

O! cât de adevărate sunt cuvintele psalmistului, care 
ne strigă la toţi: „Floare, fum și rouă de dimineaţă; De- 
şertăciunea deșertăciunilor ; Toate sunt desertäciuni“. 

Ca un colaborator intim al celui repauzat, să-mi per- 
miteti a-mi face datoria clipei ultime, pe care o mai trăim 
aproape de scumpul nostru C. A. Popescu. 

Fiu al satului Beleti, dintr'o viguroasă familie de sătean 
— Andrei Popescu — care supravetueste încă, mosteneste 
o ereditate sufletească, pe care scoala primită desvoltá un 
teren de o productivitate neasemănat de bogată şi de 
esenţă calitativă superioară. 

Școala primară în Priboeni și Pitești, iar școala normală 

Carol |: din Bucureşti, desăvârși pregătirea sa didactică 
pe care o imbratisa la majorat. Profesă cariera sa în mai 
multe comune din Jud. Muşcel (Rucăr, Valeni-Dambovita, 
Drăghici, Glambocel), stabilindu-se definitiv in Priboeni, 
teatrul de desfăşurare şi de punere în aplicare a tuturor 
forţelor sale de muncă intelectuală. ne 

Acı, in colaborare cu intimul säu Rädulescu-Codin, 
au fost dascăli, a generaţii după generaţii, timp de 30 ani 
` de zile. 

Aci, în colaborare cu Codin Rădulescu, înainte de 
răsboiu,. pun bazele scoalei primare Priboeni, cu 4 posturi, 
la construcţia căreia a depus multă staruinta si mult interes, 
mijloacele materiale fiind destul de reduse si dorind cu 
puțini bani să dea posterității un local încăpător, igienic 
și solid. Acest local este mărturia perpetuă si prezentă a 
a jertfelor pe care cei doi prieteni le-au depus pe altarul 
școalei primare din Valea Cárcinovului. 

C. A. Popescu face parte din şiragul acelor învăţători, 
cari sub vraja chemării de Apostol a marelui Spiru Haret, 
pun începutul băncilor populare în mijlocul satelor noastre. 
Alături de Codin. și alti fruntaşi, el pune bazele băncii 
populare „Regina Elisabeta“ din Priboeni, la care a lucrat 
multă vreme, fiind nelipsit din consiliul de administraţie, 
socotind-o fructul celor mai idealiste preocupări din timpul 
apostolatului său. Si cât s'a frământat $i cât ar fi dorit sa 
0 salveze din cataclismul acesta bancar al conversiunii! . 

In satul meseriașilor lemnului, in Priboeni, ideia în- 
fiinţăriii unei Cooperative forestiere a fost susținută de 
C. A. Popescu cu tot interesul, fiind nelipsit din consiliul 

de administraţie dela înfiinţarea ei, contribuind totdeauna 
în discuţii si hotărâri cu cuvântul său decisiv. 

Cât de mult îl interesa Cooperativa noastră! A doua 
zi de Naşterea Domnului, vizitându-l şi bolnav fiind, s'a 
interesat deaproape de toate demersurile făcute pentru 
noua bucată de pădure, ce urmează să exploatăm, precum 
si de toate greutăţile ce se pun și se vor ivi în calea 
aceasta. 

"În numele Cooperativei, aduc prinosul nostru de recu- 
 nostintà pentru toată munca prețioasă şi devotamentul sáu. 

În Priboeni, ia parte la toate frământările spre mai 
bine ale satului, dirijând cu putere atletică toate acţiunile 
in sensul bunelor sale intentiuni. 

La catedră, apostol, în piaţa comunii, gladiator al cu- 
vântului și convingerilor, el a impus și a dirijat curentele 
timpului său. 

Mă rog, care dintre învățătorii Muscelului, cunoscându-l 
ca învăţător, sau ca autoritate, revizor școlar, nu rămânea 
surprins de cunoștințele sale didactice pe care le susţinea 
cu convingere gi sistema! ۱ 

Mă rog, care dintre cetăţenii Muscelului, coreligionari, 
sau adversari politici, nu rămâneau profund impresionați 
de convorbirile, pe cari C. A. Popescu, le susţinea cu atâta 
convingere si autoritate! 

C. A. Popescu, luând parte la redactarea diferitelor 
reviste muscelene, avea articole din cele mai cetite şi plà- 
cute, atât ca fond, cát si ca formă. În forma umoristică biciuia 
diferitele apucături, care-l scoteau din sărite. Avea o putere 
de critică si discernământ în toate chestiunile, care te uimiau. 

Cât gol si câtă lipsă lasă în rândurile noastre pier- 
derea sa destul de timpurie! 

Dar să mă apropii puţin şi de altarul său familiar. 

- Câtă virtute casnică nu descoperi și aci, în sânul 
scumpei sale familii! Căsătorit cu Elisabeta, fiica Preotului 
Georgescu din Drăghici, avu o convietuire plină de înțelegere 
şi atenţie fata de scumpa si neconsolata sa tovaräse. 
Sunt puţine cazurile acestea. Familia C. A. Popescu face 
parte de aceste puţine familii, care au înțeles rostul unei 
desăvârşite înțelegeri în viata. 

Din această căsătorie, 7 copii indurerati stau astăzi 
mărturie înaintea noastră, în jurul cosciugului bunului lor 
părinte, de câtă îngrijire. părintească s'au bucurat, de câtă 
atenţie şi câte sacrficii a făcut bunul, scumpul si neuitatul 
lor parinte C. A. Popescu, care dispunea de mijloace 
destul de reduse. Toţi au îmbrățișat cariera didactică 
scumpă inimei sale, potrivit îndrumărilor sale din frageda 
lor copilărie. Fânică, Nestorul copiilor săi, deşi pregătit 
pentru preoţie, după stăruința bunicului său, prin chema- 
rea lăuntrică, îmbrăţişează tot cariera didactică. 

Câtă mulțumire, câtă satisfacţie pe amândoi părinţii 
când la vacante şi sărbători se implineau cuvintele psal- 
mistului: „Fii tăi şi ficele tale, ca niște tinere ramuri de 
măslin împrejurul mesei Tale“, | 

Cu această mulţumire sufletească a împlinirii datoriei 
sale fata de familie si societate, trăia C. A. Popescu, acti- 
vând pentru lucrul cel bun la biserica Beleti, ca consilier 
parohial gi la alte initiative de interes obstesc, unde se 
găsea totdeauna alături de inifiatori. 

Dar iarăşi psalmistul zice „Mäsurat-ai cu pasul zilele 
lor“. Se vede că până azi i-a fost rezervat locul său în 
această lume. 

Intristati pentru plecarea dintre noi, nu putem decat 
să medităm adânc la rostul nostru trecător pe acest pă- 
mânt, să privim viaţa sa de apostol, de muncă şi de jertfă 
şi să ne fie exemplu nouă tuturor, căci calea pe care 
merge — vom merge — și ceea ce este — maine vom fi. 
Grija noastrá trebuie sá fie aceia: Cum vorn merge si ce 
vom ajunge dincolo de mormânt? 

Transmitand scumpei si nemangaiatei sale sotii, dra- 
gilor sài copii si intregei sale familii consolàrile noastre, 
să rugăm pe Dumnezeu, să primească în pace sufletul 
scumpului nostru prieten; iar amintirea sa,.să rămână dea- 
pururi vie în sufletul si inimele noastre, Amin!’ 

Scrisoarea D-lui C. |. BRĂTIANU. 


D-l Dinu Brătianu, neputând lua parte la înmormântare, 
delegat pe d-l deputat D. Angelescu, care a dat cetire 


următoarei scrisori ce i-a adresat şeful partidului național- 
liberal: 


Stimate Domnule Angelescu, 


Cu adâncă părere de rău am aflat moartea lui Const. 
Popescu. 


Regret să nu pot asista la înmormântarea unui vechiu 
şi devotat amic. 

Suflet cinstit si desinteresat, Const. Popescu cra unul 
din apostolii liberalismului din judeţul Muscel. 

El a fost neclintit în credinţele sale politice si în cuvân- 
tările sale inimoase s'a ridicat întotdeauna la un nivel de 
conceptiuni superioare. 

Partea morală a predominat intr'atát condifiunile de 
oportunitate politică sau de interese politice materiale încât 
Const. Popescu ar fi putut intro sferă de acțiuni mai largă, 
„decât acea in care il cantonase modestia sa, să joace un rol 
important în politica ţării. | 

Eu, care i-am cunoscut de aproape sufletul nu pot astăzi 
decât să aduc memoriei unui scump amic omagiul recunostintei 
ce îi port pentru serviciile aduse partidului liberal în judeţul 
Muscel. | 

Primeste, te rog, Stimate Domnule Angelescu, expre- 
siunea sentimentelor mele cele mai deosebite. 


C. I. Brătianu 
12 lanuarie 1935. 


Urmează scrisoarea în facsimil. 

Cuväntare rostită în numele învăţătorilor 


musceleni de D-l V. GANEA, 


Revizorul şcolar al Jud. Muscel. 


Indureratä familie, 
și 
Indureratä adunare, 

Am rămas inmärmurit ieri de dimineaţă, când am 
auzit vestea tristă și atât de neașteptată, a morţii lui Costică - 
Popescu! Gurile noastre, încleştate de dureroasa impresie, 
nau putut să rostească parcă decât un singur cuvânt: 
2808 0] 

Abia sa împlinit anul, acum de curând, decánd l-am 
sărbătorit pentru eşirea lui la pensie, împreună cu alti invà- - 
vatatori, în amfiteatrul scoalei normale din Câmpulung. 
Par'că-l văd lângă unul din pereţii sălii, rostind o cu- 
vântare așa de frumoasă, drept răspuns la urarile ce li 
sau făcut, că în publicul din toate băncile se auzeau mur- 
mure de aprobare şi de laudă, iar noi i-am strigat din toată 
inima: „Să trăiască“ 
| Bărbat falnic și frumos, plin de viata si de sănătate, 
îi prevedeam bătrâneţe îndelungate. Cu vorba lui cuminte, 
sfătoasă, presărată de glume si adesea cu vorbe de duh, 
era totdeauna așteptat şi ascultat cu drag. Ori decâteori 

vorbia, el spunea ceva şi noi totdeauna aveam ce asculta 
si învăţa dela dânsul. 

Astăzi, când vedem adunaţi în jurul ۳ pe invata- 
torii din aproape toate colțurile Podgoriei, veniţi cu drag, 
dar cu inimile si feţele cernite de durere, să-l mai vada 
si să-l petreacă pentru ultima oară pe „Nenea Costică“ 
al lor drag, înţelegem cât a fost de prețuit, de respectat 
si de iubit Costică Popescu de corpul inváfátoresc. 

Misiunea de învăţător este grea şi spinoasă. Cei cu 
dare de mână fug de ea. O îmbrățișează mai mult cei 
săraci. Dar oricât de spinoasă şi de grea este, dacă pui 
inimă în îndeplinirea ei, dacă-i închini tot sufletul și toate 
puterile tale, obţii rezultate aşa de frumoase, ca fi se umple 
sufletul de bucurie si de mândrie. 9i cu cât greutăţile sunt 
mai mari, cu atât bucuria, ce-ţi umple sufletul şi-l îmbată 
de fericire, este mai mare, te face să uiţi toate ostenelile 
şi să fi. se para că în toată lumea nu este nici o muncă 
atât de frumoasă, atât de înaltă şi de sublimă, ca aceea 
de învăţător. Si adevărat, așa este. Chiar şi Mântuitorul 
lumii, lisus Christos, n'a venit pe pământ nici ca un jude- 
cător mare, nici ca un războinic viteaz, cuceritor de nea- 
muri, ori altfel, ci ca un blând și umil învăţător. Multe 
rezultate frumoase trebue să fi cules Costică Popescu şi 
multe îmbătări, de adevărate bucurii, a simţit de pe urma 
muncii lui în şcoală, de i-a fost atât de dragă şcoala și-a 
iubit-o atât de mult, cá gi ultimele zile de sănătate din 
viaţa lui, el tot în şcoală si împrejurul ei le-a petrecut! 

Misiunea de învăţător pentru el era aşa de frumoasă 
şi atât de scumpă lui, că, pe toţi copiii lui, el nu i-a făcut 


decât numai învățători. 

Pentru dragostea lui nemărginită de şcoală, pentru în- 
chinarea şi identificarea cu scoala nu numai a lui ci sia 
tuturor copiilor lui, ne-a câştigat toată stima și toată iubirea 
noastră, a învăţătorilor. Deaceea, în numele tuturor învă- 
tatorilor din Jud. Muscel, cari, din cauza departarii, nau 
putut fi aici, alături de noi, dar indurerati pe toate plaiu- 
rile si văile Muscelului, stau, în adevărate clipe de recu- 
legere, cu gândul îndreptat aici, la Beleti, unde ştiu că în 
ceasul acesta se prohodeste si se aduce cinstire iubitului 
lor fruntaş şi conducător, în numele tuturor, ne plecăm 
smeriti in fata corpului lui Costică Popescu-Priboeni, în 
faţa muncii lui cinstite şi curate, de adevărat și vrednic 
învăţător şi-i aducem prinos curat de dragoste şi recuno- 
stintá, din partea tuturor, dar şi de durere adâncă pentru 
marea pierdere, pe care o încercăm toti, căci el a cinstit 
corpul învăţătorilor si numele de învăţător, 

Plecati smerifi asupra trupului lui, să-i sărutăm mâna, 
care timp de 40 de ani, cu condeiul ori cu creta, a ştiut 
să arate aga de bine, la atâtea generaţii de copii, şi fruntea, 
care cu atâta drag a deschis şi împodobit minţile lal sate 
şi mii de copii și a luminat aga de limpede și de frumos 
în şcoală şi afară din școală. w ۱ 

Îndurerata şi nemângâiata familie găsească o slabă 
mângâere în dragostea, ce din toate părţile se arată scum- 
pului ei dispărut si în durerea generală, care ne-a cuprins 
inimile tuturor. 

Drum bun, vrednic învăţător! Drum bun, respectat şi 
iubit coleg! Dumnezeu să te odihnească în rândurile celor 
aleși, ai Lui, în rândurile celor, cari L-au bineservit, pur- 
tând lumina și gătind căile Lui! 

Cuvântare rostită de D-l GH. ISBASOIU 


Primarul Orașului Câmpulung, 
în numele organizaţiei partidului naţional liberal din Muscel. 


Pioasă adunare, 


Sunt delegat de conducerea partidului National-Liberal, 
din Muscel, să aduc omagiul de recunoştinţă şi profundă 
dragoste, prietenului nostru iubit: Costică Popescu. 

Suflet ales, curat şi accesibil conceptiunilor şi reali- 
zărilor mari. Sfera sa de activitate familială, profesională, 
socială, naţională și politică, poartă semnul caracteristic al 
acestei nobleţe, cu care Dumnezeu l-a înzestrat așa de 
frumos și aşa de bogat! 

In viaţa sa de dascäl a fost un model de cinste, 
muncă, exactitate si pricepere. In societate, spirit intelegator, 
drept si bun cu toata lumea. 

Cine nu-şi aduce aminte, cu duioşie şi cu părere de 
rău, de cuvântul sáu, cald şi blând, cu care imbarbata pe 
cei din jurul său, oridecâteori se simţea nevoie ? 

lar ca sot şi părinte de familie, un exemplu viu de 
viata plină de virtute şi iubire sinceră şi adevărată pentru 
toti ai lui. Dumnezeu l-a răsplătit, din belşug, pentru bună- 
tatea si curăţenia lui sufletească, dându-i o tovarăşă de 
viaţă şi copii, vrednici şi demni de numele lui. 

Aceasta sá le fie o mángáiere — atât cât poate fi — 
pentru marea durere ce o încearcă, prin pierderea lui. 

Cu însușiri aga de mari şi frumoase, de tânăr încă, sufletul 
său sa simţit atras de ritmul vietei politice. Dela început 
a fost un luptător statornic, sincer si desinteresat, al ideilor 
şi steagului partidului National-Liberal. 

Opera de ridicare culturală şi economică a satelor 
noastre, prin răspândirea învățământului primar, a obstiilor 
şi cooperativelor, începută de acest partid sub auspiciile 
şi înrâurirea marelui Român Spiru Haret Ta făcut să figureze 
printre primii colaboratori și animatori ai acestei mişcări, 
încă dela 1902. 

Cuvântul său cântărit şi înţelept a fost ascultat şi 
îmbrățișat de conducerea partidului, în toate chestiunile mari. 

El a avut ca ideal: să-și slujească credinţa liberală, 
steagul mândru şi glorios al acestui partid. l-a fost urit 
şi a fugit întotdeauna de bisericuțe, înțelegând că în partidul 
liberal, nu trebue să existe decât un singur altar. 

Cum vedeţi, viaţa sa, în toate formele ei de manife- 
stare, ne apare, ca o mare si strălucitoare pildă, an 
generaţiile de azi. | 

Ea ne arată și ne învaţă, ca regula în viata, rămâne ۱ 
una singură; Constiinta datoriei împlinite, în toate impre- 
jurările. Generozitatea si altruismul sáu sufletesc, cons- 
tituesc un puternic indreptar al acestor vremuri, pline de 
materialism, egoism si esclusivism sălbatic. | 

De acolo de sus, din sferele pline de mister si de 
nepătruns, ale infinitului ceresc, sufletul său liniştit şi senin, 
se uită la noi, și pare a ne zice: | 

»Facefi-và si voi datoria, acolo jos, asa cum am știut 
eu să mi-o fac" ہا‎ 


Partidul National-Liberal ii va pástra memoria veşnic!!! 


Cuvântarea D-lui |. LĂZĂRESCU, 


învăţător, în numele scolei Beleti. 


Intristată adunare, 


Puterile mele sunt prea slabe si neputincioase ca să arăt 
“în aceste momente jalea si marea durere sufletească de care 
sunt cuprinși învățătorii scoalei şi satul nostru, Belefi. Ne 
 sguduim si ne miscám sufleteste, gândindu-ne cá Domnul 
Popescu, zis şi „Nenea Costică“ îşi ia ultimul adio dela soţia 
sa, fiii şi fiicele sale, rudele sale, satul întreg şi toţi prietenii 
ce l-au cunoscut şi apreciat. 


Intristată adunare, 


Constantin Popescu sa născut în satul Belefi în anul 
1872, Februarie în 28. Cursul primar la urmat la scoala din 
Priboeni (in Beleţi pe acele vremuri nu era scoala) şi în 
Piteşti, alături de bunii săi camarazi Constantin Ionescu- 
Negreşti, azi institutor pensionar în Piteşti si Marcu Roşescu- 
Beleti. Pe vremea aceia, numai certificatul dela şcoala pri- 
mară de oraş da dreptul la înscrierea intr’o şcoală secundară. 

Tatăl D-sale, Andrei Popescu, văzându-l dornic de in- 
vatatura, îl dă sa urmeze la scoala normală „Carol I“, din 
Bucureşti, unde în fiecare an este premiantul clasei sale. 

In Iunie, 1892, a absolvit scoala normala; iar dela 1 
Decembrie 1892 si până la 1 Aprilie 1895, a suplinit la 

şcoalele din: Rucăr, Valeni-Dambovita si Draghici-Muscel, 
fiind numit apoi învăţător cu titlul provizoriu la scoala din 
Comuna Zilişteanca, jud. Buzău, în urma examenului din 20 
Decembrie 1894, ţinut în Bucureşti. Pe ziua de 1 Septembrie 
1895, a fost transferat dela Zilişteanca la Coşeşti-Muscel şi la 
1 Decembrie, acelaş an, de aci, la Glämbocel-Muscel, unde a 
funcţionat până la 1 Octombrie 1899, când a fost transferat 
la Priboeni. Fa 

Activitatea sa, plină de avântul dragostei de muncă, se 
revarsă în mai multe directiuni: Cooperator, alături de Codin 
Rădulescu şi Pr. Stefan Podgoreanu este inițiatorul si fonda- 
torul băncii populare „Regina Elisabeta“, în anul 1902, făcând 
parte neîntrerupt din conducerea ei. Este ales: casier, membru 
în consiliul de administraţie şi preşedinte, până în anul 1929. 
Deasemenea, face parte din membrii fondatori ai cooperativei 
forestiere „Priboeni“, A fost membru in comitetul de admi- 
 nistratie si în comitetul de conducere al Federalei ,Pod- 
goria“ din “Topoloveni. In urmă, a fost membru în consiliul 
de administraţie şi chiar preşedinte al Federalei „Negru Vodă“ 
din Câmpulung. ۱ 

A lucrat apoi, pentru construcţia scoalei, primăriei si 
bisericii Priboeni. Impreuná cu Alexandru Ciucă şi Codin 
Radulescu a organizat la şcoala din Priboeni (în anii 1914 si 
1915) un bogat muzeu şcolar. A înființat în localitate o 
filială a ,Ligei Deşteptarea“ (in 1912—1916) şi, în calitate 
de preşedinte al ei, organiza frumoase serbări, cu prilejul 
sărbătorilor. naţionale. A publicat broşurile „Seceta şi pe- 
lagra“ şi „Teatrul sătesc“. (Cea din urmă lucrare în cola- 
borare cu C. Rădulescu-Codin şi Şt. Tuţescu). A fost între 
membrii fondatori şi în comitetul de redacţie al revistei 
„Prietenul nostru“; iar în anii 1922—1926, revizor şcolar, 
în Muscel. Pe ziua de 22 Ianuarie 1931, şi-a regulat drepturile 
la pensie, după o activitate rodnică şi plină de isbândă. Tara, 
ca rasplata pentru activitatea sa plină de realizări rodnice, 

îi dà următoarele distinctiuni: Răsplata muncii pentru învă- 
fámánt cl. II; Răsplata muncii pentru clădiri şcolare cl. IL; 
Coroana României în gradul de cavaler. 

Ai fost ,,Nene Costică“ devotat scoalei şi elevilor pe cari 
i-ai avut. Ai dat neîncetat şi fără pie de odihnă din 'comoara 
sufletului, din intelectualitatea şi virtuțile tale, ca să imbo- 
gatesti noile puteri de viață ale elevilor. 

Ca pensionar, ţi-ai îndreptat activitatea şi puterea de 
muncă si mai mult spre satul nostru. 

Imi spuneai: ,,Traind în atmosfera tinerească, intineresc 
şi forţele mele vitale“. 

Te văd, astăzi, Nene Costică, neînsufleţit in faţa scoalei 
pentru care ai muncit atât! 

Nu te gândeşti că eşti acela, care în calitate de prese- 
dinte al Comitetului scolar judeţean, ne-ai ascultat rugămintea 
şi ne-ai acordat sume frumoase, pentru reparatul scoalei, 
cumpărarea sobelor şi pentru încălzitul micilor şcolari? 

Nu te gândeşti, că ai lăsat gol scaunul de preşedinte 
al „Căminului Cultural“ şi n’are cine să-l ocupe? Nu te 
gândeşti că noi învățătorii, satul întreg, dorim încă să ascultăm 
la frumoasele şezători şi serbări ce da acest Cămin, cuvân- 
tările si sfaturile înțelepte, pe cari ni le dádeai? 

Mi-aduc aminte, că după reparatul scoalei, intro fru- 
moasă zi de Mai, cu pasi vioi şi cu zâmbetul pe buze, ai 
dat ocol şcoalei şi intrând în ea ne-ai spus cuvintele: „Munca 
învățătorului în şcoală şi în afară de școală este cea mai 
înaltă admiraţie a mea“. 

Te indrepti către biserică! 

Nu te gândeşti că şi acolo, ca şi aici este aceiaşi jale 
şi durere sufletească? ود‎ 1 

Nu te gândeşti că preotul si epitropii au nevoie şi mai 
departe de sprijinul si obolu-fi preţios? Reparatul bisericii 
încă nu s'a terminat! Toate le laşi în tăcere si voia zidito- 


rului! 

Fii fericit, că ai depus tot sufletul în slujba scoalei si a 
satului şi, depe înaltul cerului, priveşte cu satisfacţie la 
. opera săvârşită în atâţia ani. 

Mergi cu conştiinţa împăcată că ai fost tulpina puter- 
nică din care au răsărit cei 7 brazi, « ce-ţi vor duce si mai de- 
parte, cinstea, munca şi numele. 

Ne închinăm înaintea corpului neînsufleţit, rugând pe 
Atot-Puternicul sá te aşeze în ceata drepţilor! ` | 

. Cuvântare rostită de D-l C. FLORESCU, 


învăţător Priboeni, 
în numele Băncii populare „Regina Elisabeta“ 
şi al învăţătorilor din Priboeni. 


Întristată adunare, 


- În numele celor 500 cooperatori, ai Băncii populare 
„Regina Elisabeta“ din Priboeni şi în numele tuturor ele- 
vilor lui C. A. Popescu, care timp de 35 ani, au primit 
hrană sufletească, din puterile lui sufletești, —cu inima 
sdrobită de durere şi cu adâncă pietate, îmi plec fruntea 
înaintea celui, care de astăzi înainte, nu va mai fi printre noi. 

Pierderea atât de timpurie a lui C. A. Popescu, pe 
lângă durerea ce pricinueşte familiei şi prietenilor săi, lasă 
un gol de neînlocuit, atât în societatea care l-a cunoscut 
şi apreciat, cât şi în rândurile corpului didactic nu numai 
din Podgoria, ci din întregul judeţ al Muscelului. 

C. A. Popescu a fost un „învățător“ în adevăratul în- 
cu înfățișarea totdeauna blândă, atitu- 


teles al cuvântului, 


dinea părintească, iar în acţiunile lui, fiind călăuzit numai 


de interesul moral, şi-a asigurat reușita deplină a tot ce-a 
întreprins. | 
Pentru progresul regiunei sale şi mai ales pentru Pri- 

boeni, C. A. Popescu îmbrățișează răspunderea grea de 
învăţător în timpurile de renaştere intelectuală, economică, 
şi morală a păturii ţărăneşti. | 

Deplin pregătit, educator desăvârşit a reuşit să dea 
scoalelor secundare elevi distinsi, cari mai târziu au ocu- 
pat cu demnitate posturi de: judecători, ofiţeri, avocaţi, 
preoţi, învăţători etc., iar pentru satul său, gospodari bine 
educati. 

„Prin munca sa devotată sa făcut cunoscut de organele 
superioare de control ale învățământului și a fost ridicat 
la postul de Revizor şcolar, în care a funcţionat cu multă 
demnitate. 

La: apelul făcut învăţătorilor, de Spiru Haret, pentru 
întărirea economică a ţărănimii prin Cooperatie, el a înţeles ` 
că această chemare este o datorie naţională. Timp de 25 
ani a muncit la banca populară „Regina Elisabeta“ unde 
prin stäruinfä, cinste si autoritatea morală, de care se bu- 
cura, a reușit să stăpânească deplina încredere a membrilor 
şi să pună la dispoziţia celor în nevoi, un capital de peste 
două milioane lei. | 

Întotdeauna desbrăcat de haina interesului material, 
își îndrepta acțiunile lui si ale familiei sale, Tunai pe ca- 
lea isbândei morale, deaceea câştiguri materiale na avut 
şi gospodăria nu i-a fost plină de bogății. 

Din şapte copii ai lui, trei fete şi patru băieți, şase 
au fost îndrumați spre învăţământ. Greu i-a fost să-i în- 
trefiná la şcoli cu salariul său modest, dar a fost sprijinit 
foarte mult de puterea lui de muncă şi chibzuinta sa. | 

Munca sa fárá preget si sbuciumul vieţii, l-au făcut 

ca, atunci când a împlinit anii serviţi în învățământ, să-şi 
aranjeze drepturile la pensie. Greu i-a fost să se despartă 
de Priboeni, centrul său de activitate şi de frumoase 
realizări. 

Îl lega sufletegte aici: banca populară, școala cu 
zestrea ei, localurile de biserică şi primarie, opere la a 
căror înfăptuire luase parte alături de Pr. Ștefan Podgoreanu, 
Pr. Ilie Cercel, răposatul C. Rădulescu si fruntașii satului. 
‚Il mai lega colegii dela şcoală, cari i-au fost elevi şi se- 
rile de elevi pe care le îndruma și acum. 

Ca pensionar, căută veșnic împrejurări să poată activa. 
În luna Octombrie 1934, dimineaţa, în zori de zi, trecând 
prin Beleti, lam găsit conducând și îndemnând lucrătorii, 
cari executau lucrările de refacerea şoselei. 

Judeţul îi incredintase postul de preşedinte al comi- 
tetului şcolar judeţean, unde cu dragoste deosebită con- 
tinua să-și facă datoria faţă de scoala. Deşi post numai 
onorific, venia personal să controleze lucrările unde nevoia 
cerea să se facă. Cu mult interes cerceta lipsurile de care 
învățământul suferea. 

Se găsea în acest post de răspundere morală, la 
vârsta de 62 ani, în destulă putere de muncă. O boală 
crudă îl isbi însă şi-i tăie firul ۰ 

Pentru noi, inväfätorimea de azi, care l-am cunoscut, 
viaţa lui C. A. Popescu este o pildă inaltatoare, căci prin 
calităţile şi munca lui fără preget a făcut cinste corpului 
invatatoresc. 

Cu adanca durere, in numele invatatorilor din Pri- 


boeni, membrilor băncii populare si foştilor săi elevi, depun 

o lacrimă pe sicriul care închide pentru totdeauna rămă- 
sitele pământești ale bunului meu învăţător şi coleg — C. 
A. Popescu. | 

Rog cerul să dea mângâiere și tărie, sufletului sdrobit 
de durere al nemângâiatei sale soţii, curaj fiilor săi, iar su- 
fletul lui să-l așeze în lumea: drepţilor. . 

Să-i fie farana ușoară. şi veşnică să-i fie amintirea 
între noi! 

Cun rostită de D-l M. LĂZĂRESCU, 


cântăreţ al bisericei Beleti Muscel, în numele enoriașilor. 


Indureratä familie 
şi 
Intristatä adunare, 
Îmi daţi voe ca, prin cuvintele mele slabe, să aduc 
elogii celui ce a fost pensionarul C. A. Popescu 
O veste tristă se lăsă în seara zilei de Vineri spre 
Sâmbătă, peste satul nostru, o veste la care îți puneai în- 
trebarea: O fi oare adevărat moartea „Domnului Popescu“? 
Si în adevăr, în seara zilei de Vineri, a trecut către Domnul 
omul de mare însemnătate şi de valoare al satului nostru. 


Intristatä adunare, 


Corpul aşezat în sicriul din faţă este al lui Costică 
A. Popescu, pensionar, fiul lui moş Andrei gi al mătuşii 
Dumitra, cei mai modesti oameni, cei mai muncitori; cin- 
stea şi munca lor fiindu-ne ca pildă nouă. 

Matusa Dumitra a trecut către Domnul, anul trecut; 
iar moş Andrei este în viaţă. 

Fiind cel mai mare fiu, a fost dus la şcoala normală, 
unde, cu succes, a ieşit învăţător. 

De viaţa sa ca dascăl sunt legate multe amintiri si 
fapte, care nu-mi sunt mie în putinţă a le ilustra. Ca în- 


drumător al comunei, a fost cel mai priceput. 

Calitățile sale principale au fost cinstea şi cuvântul. 
Cuvântul său era ascultat şi respectat de toată lumea. 

Ca învăţător, a fost cel mai bine văzut şi cel mai 
apreciat; nu numai în judeţul său și chiar în ţară, numele 
său era cunoscut. În familie, a fost părinte adevărat, cres- 
când pe fiii săi în frica de Dumnezeu si cu dragoste pentru 
școală. Deaceea, fiii săi toti sunt modesti, copii ai datoriei; 
cinstea lor face fală familiei, judeţului şi satului nostru. 
Nici un părinte nu a fost înconjurat de fii asa de buni 
Creșterea lor a fost secretul familiei. 

lubite dispărut, imi dai voe acum să spun, că lipsa 
dintre noi va fi adânc simțită, cuvintele tale de îndrumare 
ne vor fi necesare. Erai o fală a satului nostru! Satul 
nostru, judeţul nostru, pierde pe cel mai bun păstor, pe 
cel mai de valoare intelectual. 

Să ne ierti dacă poate nu te-am apreciat îndeajuns; 
va rămâne însă în sufletele noastre, figura măreaţă şi cali- 
tatile alese cu care erai înzestrat, cuvântul si cinstea pe care 
le-ai avut ca arme în viaţă. Erai necesar a rămâne între 

. Munca și stăruința depusă pentru repararea bisericii, 
Toad duse la sfârşit. | : | 

Da, întradevăr ţi-ai făcut datoria sfântă către şcoală 
si biserică. 

' Poţi zice acum ca Profetul Zaharia: „Stăpâne, pri- 
meste de acum in pace sufletul meu, că a văzut ochii 
mei mântuirea ta“. 

Te plang pe veci sofia, copiii, nepoții, te plânge 
satul, te plâng colegii, te plâng toti. 

Plecandu-ne cu respect, ne luăm ultimul adio, zicând: 
Dumnezeu să-ţi ugureze färäna, și sfântă să-ți fie memoria! 


Cuvântarea D-lui |. GHILENCEA, 


învăţător in comuna Vränesti-Muscel, în numele foștilor elevi. 


Jalnică familie 


Intristatä adunare, 


Când este numai o clipă până când pământul, în bolo- 
vani grei, se va aşterne peste corpul neînsuflețit, al iubitului 
nostru, Constantin A. Popescu, sufletul meu este cuprins de 
o mare şi neînchipuită durere la gândul că mă despart pentru 
totdeauna de acela ce mi-a fost un părinte sufletesc. 

Iubitul meu îndrumător si învăţător, încă din cl. La 
primară, la şcoala din Priboeni si mai târziu, în societate, 
îndrumător sincer, nu mai este. 

In numele copiilor de săteni, îndrumați spre orizonturi 
mai largi, eu îi strig din sufletul meu îndurerat: 

Stimate şi mult iubite călător pe drumul vesniciei! 

Opreşte-te puţin şi ascultă-ne durerea! 

Ai muncit atât de mult în viaţă, încât n’ai cunoscut o 
clipă de odihnă! 

Ai tras brazdă adâncă pe ogorul scoalei şi ai intrat 
adânc in inima noastră! 

Cine altul, pe Valea Cárcinovului, va umple golul ce 
laşi? ۱ 
Cine altul, va mai avea atâta suprafață morală gi putere 


de muncă? 

Roagă pe Dumnezeu, care te răpi când ti-era lumea mai 
dragă, când te bucurai de copiii tăi,atât de buni si când crai 
înconjurat de atâţia fii sufletesti, să nu vitregească plaiurile 
pe cari le-ai cinstit atât de mult. 

lubite părinte sufletesc, mergi in pacea Domnului, lăsând 
în urmă durerea ce-mi apasă sufletul, că aruncat de soartă 
pe alte plaiuri, n'am putut la ceasul cel de pe urmă să iau 
parte la cruda durere şi să-ţi mângâi cel puţin obrazul 
inälbit si ineretit de durere, în semnul iubirii, ce ai semănat 
în inima mea. 

Dumnezeu să te aşeze in rândul drepţilor si aleşilor săi, 
fiindcă om ales ai fost şi în viaţă. ۱ | 

lar familiei să-i dea Dumnezeu putere de a räbda ire- 
parubila pierdere. Amin! 

„Câteva din telegramele expediate familiei. 


Cu profunde condoleanţe pentru pierderea tatălui iubit, 
care a fost pentru şcoală şi popor un reputat îndrumător, 
I. C. Petrescu 


* * 


La marea D-voastră durere. sunt. părtaş din adâncul 
sufletului. | 
D. Alimanesteanu 
* * 
Dela un grup de foşti colegi, aflați in ziua inmor- 
mântării la Câmpulung, cu ocazia congresului partidului 
nafional-fáránesc. 


Indurerati de moartea fostului nostru coleg, atát de 
distins, vá exprimăm. condoleanfele noastre. 


Ion Mihalache ` Bostenaru 

N. Crislescu Gavrilescu 
Ilie Patraulea Andreescu 
Moise Marinescu I. Stefanescu 
Alex. Ciuca Badescu 

Gh. Vijelie Enescu 

I. Dascălu Fraţii Ionescu 


V. Gorgoi Popescu-Schiauc 


C. Marinescu 


Profund mişcat de pierderea lui C. Popescu, care lasă 
în învățământ amintiri nepieritoare de muncă si devotament, 
primiţi sincere condoleanţe. 

Gh. N. Costescu 


* 
* + * 


Adânc îndurerat de moartea lui nenea Costică, primiţi 
condoleanţe. | 
I. Gh. Nicolaescu-Máfáu 


* , * 


Un motiv puternic m'a oprit să nu fiu faţă la trista 
ceremonie a înmormântării marelui luptător muscelean, Const. 
Popescu. 

Dumnezeu să-l odihnească întru cei buni şi nouă să ne 
fie pildă de niuncă şi devotament pentru ridicarea neamului. 


Mucenic Comändäsescu 


* 
* * 


Regretam pierderea bunului vostru părinte şi trimitem 
condoleanţe intregei familii. 
Marioara si Dr. Pristăvescu 


* ۱ 
* * | 


Cu toţii luăm parte la durerea Dumneavoastră. Vă 
rugăm să primiți condoleanfele noastre. 


Funcţionarii revizoralului 
Şcolar al Capitalei 


* : * 
Cu durerea in suflet, vá trimitem condoleanţe. 
Maria si Aurel Mares 
E 


* * 

Cu tot sufletul luăm parte la marea durere ce v'a 
încercat. ; 
Familiile Athanasiu si Mafaoanu 
* 
a * 
Luăm parte cu tot sufletul la durerea D-voastră. 
Familia Pr. Pásculescu-Orlea 


* 
* * 


Regretám sincer pierderea survenită şi împărtăşim su- 
fleteşte marea durere ce va lovit. 
Familia Ing. I. Nicolaescu 


* y * 


Trimitem condoleanfele noastre. pentru marea pierdere. 
Familia I. Ionescu 


x * x 


Impărtăşim adânca durere ce v'a ۰ 
۱ Familia Pr. Voinescu 


* 
* * 


Vă rugăm să primiţi condoleanfele noastre pentru pier- 


derea suferită. 
| Aurica si Maior I. Procopie 

Sciiooarea Brei CLD AORGULESCU 


lubită Fină, 


Destinul crud face să gusti din paharul atât de amar, 
al marilor dureri, rămânând singură, fără tovarásul viefei, 
tocmai acum când, după o muncă continuă, aveai dreptul să 
te bucuri de rezultatul atât de frumos al unei munci cinstite 
şi fără prihană. 

Vestea atât de neașteptată — a încetării din viaţă a 
celui mai iubit dintre finii noştri — ne-a, afectat mult, răscolind 
adânc amintiri duioase din vremurile când parcă totul era 
mai bun si mai plăcut. Ştiu că, în asemenea triste ocazii, 
vorbele nu pot aduce nicio alinare şi tolusi ar trebui să gă- 
seşti o mică consolare în faptul că ani dearândul ai fost 
vrednică tovardse de bucurii şi necazuri, de muncă continuă, 
a aceluia care a întrunit toate calitățile mari cerute unui 
adevărat om: sof ideal, părinte desăvârşit şi neintr ecut pro- 
povăduitor al binelui obştesc. 

Sunt din tot suflelul, alături de tine, în marea- fi durere 
şi Dumnezeu să-ţi dea putere s'o suporţi. 


Elena Gh. Iorgulescu 
Drăghici 12.-1.-935. 

C. A. POPESCU 
(Fotografie din anul 1913). 


La mormântul lui CONSTANTIN A. POPESCU. 


Cu moartea lui Constantin A. Popescu, s'a stins unul 
din fruntaşii de seamă ai corpului didactic muscelean. El 
face parte din acea pleiadă de harnici dascăli, a căror 
pricepere şi iubire de carieră, constitue una din cele mai 
frumoase pagini ale trecutului nostru scolar. Cu credinţa 
tare că, în educaţia maselor, stă pârghia progresului unei 
ţări, această generaţie de admirabili învăţători, deși luptă 
cu grelele începuturi ale scoalei, trezeşte încă de acum 
40 de ani curente binefăcătoare de înnoire a metodelor 
si de răspândire cât mai mult a luminii în pătura munci- 
toare. Din rândurile lor, marele Haret isi alege falanga de 
colaboratori, cu care a pornit victorios la opera de înflorire 
culturală și de ridicare economică a satelor. 

Neclintit la datorie, Constantin A. Popescu a fost un 
iubitor fanatic al şcoalei, în slujba căreia a pus toată pri- 
ceperea, toată puterea de muncă şi toate alesele lui 
însușiri. | 
În calitate de subrevizor şcolar mi-a “fost, ani de-a- 
randul, alaturi de neuitatul revizor scolar, Radulescu-Codin, 
marele nostru folclorist, un colaborator nepretuit, la con- 
trolul si buna îndrumare a scoalelor muscelene. 

Vieata lui Constantin A. Popescu rămâne pretutindeni 
un îndreptar de muncă, de modestie și de conştiinţă, închinată 
binelui public; de aceea, deasupra mormântului lui, va 
pluti de-apururea binecuvântarea elevilor, pe cari i-a luminat, 
şi recunostinfa pioasă a sătenilor, pe cari i-a îndrumat. 

nchinându-mă cu smerenie înaintea acestui mormânt, 
prea de timpuriu deschis, depun lacrimi de duioase amintiri. 

GH. N. COSTESCU 


Inspector General al învăţământului primar. 

CINSTIRE CELUI CE A SFINȚIT LOCUL” 


Pe undeva, pe valea Cárcinovului, in satul Beleti, a 
răsărit şi a apus steaua lui Constantin A. Popescu, învăţător 
prin vocaţie, al copiilor care i-au înseninat zilele de apostolat. 
| Acum patruzeci si mai bine de ani, se făcuse părintele 
sufletesc al lor si i-a chemat cu căldura celor inspirați im- 
prejurul catedrei, dela care le-a sădit ìn suflete omenia şi 
dragostea de muncă, de neam şi țară. 

El nu şi-a mărginit numai la atât activitatea, ci, dupăce 
copiii au devenit oameni mari, dar şi până atunci, i-a învăţat 
spiritul economiei, a vrut să-i facă mai buni, mai deplini, 
strângându-i în jurul băncii satului, in jurul scoalei si bi- 
sericii lor. N'a precupefit niciodată osteneala şi banul pungii! 
pentru a duce o rază de lumină cât mai vie în căminul 
celor mulţi. Cartea a găsit în casa lui cuprinsă, locul de 
cinste şi a împărtăşit-o cu dragă inimă celor insetafi de ea. 

Cine trece pe valea Cárcinovului va vedea in toată 
cununa de sate dela ce se fine dela Călinești până sub 
cununa înălbită de zăpezi a dealurilor, rodul luptei de in- 
trecere in a face binele mai mult ci alţii. Dela copil până 
la unchias toţi îl iubeau pentrucá Nenea Costică avea pentru 
toţi cuvântul bun sau de duh, ce însenina fruntile. 

Fiu al acestor locuri, a cautat sa dea de minciuna vechiul 
proverb ca nimeni nu poate fi apostol in fara lui. El a fost 
apostol pe meleagurile care l-au văzut crescând. Şi-a inchi- 
nat întreagă puterea de muncă acelor locuri şi a putut avea 
fericirea să le vadă ridicate ca bună stare deasupra nivelului 
comun al satelor noastre. Intreagă bună stare din acel şir 


1) Din ziarul „Mişcarea“ dela 24/1/935. 

de sate, el a provocat-o fie direct, fie stimulând pe ceilalti 
Íruntasi ai invátátorimei muscelene. 

Instituţiile financiare populare, scoalele, biserica si multe 
alte lucruri bune realizate in acele locuri şi-au avut in cl 
pe iniţiatorul sau pe bunul susţinător. O viaţă întreagă a 
îndrumat, a alinat dureri, a căutat să se facă tot mai folo- 
sitor tuturor şi prin aceasta neamului său. 

Departe de inábuseala oraşelor, unde individul nu este 
adesea decât un număr, el a stat pânăla sfârșit spre a 
incununa o activitate susținută de mare îndrumător. Acolo 
numai, a găsit el că-şi poate face datoria deplină. Numai 
acolo unde desmierdând plete bălăi de copil, sădind în suflete 
un ideal de bine, uitând de el, s'a socotit în elementul lui. 
Activitatea lui, l-ar fi îndreptăţit, să ceară şi să ia drepturi 
care i se cuveneau mai mult decât altora, dar porunca su- 
fletului i-a impus să nu părăsească ogorul cel mai roditor 
al muncii däscälesti, satul. Căci dacă este ceva de făcut 
în Statul acesta, apoi numai acolo este de făcut. La oraş 
nu se ingrijeste nimeni decât de el, pe cand la sat, 'sufletul, 
mare face mult. Acolo se tae brazda de lumină in intune- 
recul de mormânt. Acolo omul ales uită mai lesne de sine 
si se imparte şi celor mai umili şi datoria celor aleşi trebue 
să caute numai intr’acolo, acolo fiind rezerva inepuizabilă a 
energiei româneşti, acolo fiind sănătatea sufletească. 

Acest lucru a fost înţeles deplin de învățătorul Con- 
stantin Popescu-Priboeni si lui i s'a închinat o viaţă de om. 

A putut vedea senin apropiindu-i-se sfârşitul, adus poate 
prea de vreme de indelungatele-i osteneli şi înțelegând că 
altiel nu se poate, a închis ochii cu calda binecuvântare în 
ei peste tot ce-a făcut şi peste viitorul neamului său, care 
a ști să se ridice acolo unde visul lui a căutat să-l aşeze. 

La mormântul lui Constantin A. Popescu plecăm şi noi 
genunchiul si o lacrimă, vărsăm alături de cei şeapte feciori, 
‘a brazii, ai lui, dáruiti de el tot scoalei, şi alături de satele 
care lau plâns, petrecându-l spre lăcaşul vesnicei odihne. 


“Mihai Sânzianu. 


Un pasagiu privitor la C. A. Popescu 
din lucrarea ,Omagiul învățătorifor pensionari 
din Jud. J/(uscef, cu prilejul sărbătoririi dela 
29 Oct. 1933 de călre asociaţia învăţătorilor 
din Y/lușcel“. 


„Elevii D-sale si toţi cei care-l cunosc il iubesc și-l 
stimează ca pe un om care şi-a facut cu prisosintá datoria 
fata de scoala, comună şi familie. Suflet bun si milos, a 
stat multora intrajutor, cu cuvântul şi stăruința sa, pe 
lângă cei mai mari. Om inteligent și sfătos, sincer și tot- 
deauna voios, iti face plăcere să-l întâlneşti, sa stai cu 
dânsul de vorbă, să-l asculti vorbind deschis despre oameni 
şi întâmplări, aci spunând o anecdotă din viaţa de şcoală, 
aci făcând comparații spirituale. După ce stai de vorbă 
cu „nenea Costică Popescu“ te simţi mai vesel, cu sufletul 
deschis şi binecuvintezi ceasul care te-a îndrumat în calea lui. 

E un exemplu strălucit de om care a luptat cu greu- 
tatile, le-a învins întotdeauna si a isbutit să-şi ۶ 
tinerețea sufletească și voiogia. 

Poate de aceea i-a mers aşa „in plin“. 

Un miscátor document dela C. A. POPESCU, 


găsit întrun mormânt. 


In anul 1917, C. A. Popescu a avut durerea să-și 
piardă doi copilaşi gemeni: Mircea şi Filofteia, în vârstă 
de câte un an. | 

Atunci, cu inima zdrobită de durere, a scris rândurile 
din paginele următoare, (redate -în facsimil), pe care le-a pus 
în mormântul acestor copilaşi, într'un tub de sticlă şi care 
au fost găsite, acum, după 18 ani, când i sa săpat groapa, 
pentru a fi înmormântat lângă copiii săi iubiţi. 

Din ele se poate vedea dragostea netármuritá ce o avea 
fata de copiii săi, sufletul său milos, cum şi îngrijorarea . 
faţă de evenimentele grele prin care trecea tara. 

Ultima scrisoare a lui C. A. Popescu, trimisă unuia 


din fiii săi, la Bucureşti, chiar în ziua morţii, (11 Ian. 11935). 

